फिल्‍म ‘मुल्‍क से संकट हटा, तापसी पन्‍नू की पहल पर नहीं बदली रिलीज डेट | Local Khabar
#Mumbai: तापसी पन्नू और ऋषि कपूर की आगामी फिल्म ‘मुल्क’ की रिलीज पर रोक लगाने के लिए कोर्ट में याचिका दायर की गई थी, जिसे आज कोर्ट ने खारिज कर दिया है.
अब यह फिल्म अब अपनी निश्चित रिलीजिंग डेट यानी 3 अगस्त को रिलीज होगी.दरअसल ‘मुल्क’ फिल्म के प्रोड्यूसर अनुभव सिन्हा पर वंदना पुनवानी नामक महिला ने आरोप लगाया था कि प्रोडक्शन और एंटरटेनमेंट एजेंसी बनारस मीडिया वर्क्स ने उनका बंगला किराए पर लिया था, पर उसका किराया अभी तक नहीं दिया है.
फ़िल्म ‘मुल्क’ के प्रमोशन पर ऋषि कपूर ने मॉब लिंचिंग पर…
इसलिए याचिकाकर्ता ने कोर्ट में याचिका दाखिल करते हुए कहा था कि इस प्रोडक्शन कंपनी के मालिक अनुभव सिन्हा है और जब तक वे 50 लाख किराया नहीं देते तब तक के लिए फिल्म की रिलीज पर रोक लगा दी जाए. कोर्ट ने फिलहाल के लिए रिलीज पर रोक भी लगा दी थी. पर अगली सुनवाई 2 अगस्त को हुई और कोर्ट ने रोक हटा दी.कोर्ट के सामने फिल्म के प्रेजेंटर दीपक मुकुट ने दलील रखी थी कि ‘मुल्क’ सिर्फ बनारस मीडिया वर्क्स की प्रॉपर्टी नहीं है, इसमें सोहम रॉकस्टार एंटरटेनमेंट का भी हिस्सा है.
कोर्ट ने इसी दलील को सुनते हुए रिलीज डेट पर से रोक हटा दी है.आपको बता दें ‘मुल्क’ फिल्म में ऋषि कपूर, तापसी पन्नू के अलावा आशुतोष राणा, प्रतीक बब्बर और प्राची देसाई भी प्रमुख भूमिका में हैं. ऋषि कपूर ने फिल्म में एक मुस्लिम का किरदार निभाया है वहीं प्रतीक बब्बर ने एक आतंकवादी का और तापसी पन्नू वकील के किरदार में नजर आएंगी.
ऋषि कपूरतापसी पन्नूमुल्कmulkRishi kapoortaapsee pannu